

Podgorica, 25. maj 2018.

**SAOPŠTENJE ZA MEDIJE**

**Poznata najuspješnija preduzeća u Crnoj Gori**

Projekat ,,100 najvećih u Crnoj Gori“ u završnoj je fazi u kojoj se sumiraju rezultati četvoromjesečne kampanje koja je sudeći prema svim parametrima bila više nego uspješna. Kroz različite događaje i skupove, novinske tekstove, gostovanja na radio i televizijskim stanicama, objavama na društvenim mrežama i u neposrednom kontaktu sa privrednicima i onima koji će to tek postati, razgovarano je o značaju pozitivnih poslovnih praksi i stimulativnog privrednog ambijenta. Kruna rada je publikacija „Poslovne novine – 100 najvećih u Crnoj Gori“, koja će zvanično biti prezentirana na svečanosti planiranoj za 30. maj.

Osnivač BI Consultinga, vodećeg provajdera bonitetnih informacija, **Ratko Nikolić** kazao je na završnoj konferenciji za novinare da su u publikaciji navedena postignuća crnogorskih preduzeća u 2017. godini koja je, kako je ocijenio, bila izuzetno uspješna i po gotovo svim pokazateljima bolja od prethodne.

„Ključni ciljevi projekta su da kroz promociju najvećih i najuspješnih kompanija, promovišemo pozitivnu poslovnu praksu, unaprijeđujemo kulturu finansijskog izvještavanja, a samim tim stimulišemo formalnu u odnosu na neformalnu ekonomiju. Na tom putu pridružili su nam se brojni partneri. Osim ovdje prisutnih, to je još oko 50 crnogorskih preduzeća koja i sama pripadaju klubu 100 najvećih. Želim da im se još jednom zahvalim na podršci i na doprinosu uspjehu ovog projekta“, kazao je Nikolić.

Kao što je i bilo predviđeno, dodao je on, na bazi predatih finansijskih izvještaja za 2017. godinu rangirana su mikro, mala, srednja i velika preduzeća po prihodima, profitu i broju zaposlenih.

„Napravili smo analizu 12 privrednih grana, u okviru kojih smo rangirali najuspješnije po prihodima. Na kraju smo izdvojili kompanije koje ostvaruju rast prihoda, uz isti ili veći broj zaposlenih u posljednje tri godine, i koje ostvaruju pozitivan rezultat poslovanja, pa smo i njih rangirali po prihodu“, rekao je Nikolić.

Prvorangirani na svih 25 listi su nosioci priznanja za 2018. godinu, a to su:

|  |  |  |  |
| --- | --- | --- | --- |
|  RB | Kategorija | PRVORANGIRANI | Rezultat |
| 1 | VELIKA | Prihod | Elektroprivreda Crne Gore a. d. Nikšić  | EUR 276.157.708 |
| 2 | Dobit | BEMAX d. o. o. Podgorica | EUR 20.897.937  |
| 3 | broj zaposlenih | VOLI TRADE d. o. o. Podgorica | 1.865 |
| 4 | SREDNJA | Prihod | NEREGELIA d. o. o. Podgorica | EUR 56.237.273 |
| 5 | Dobit | GRADIR Montenegro d. o. o. Pljevlja | EUR 7.777.465 |
| 6 | broj zaposlenih | Tobacco S Press d. o. o. Podgorica | 825 |
| 7 | MALA | Prihod | CARLSBERG Montenegro d. o. o. Podgorica | EUR 13.166.790 |
| 8 | Dobit | Domen d. o. o. Podgorica | EUR 2.262.989 |
| 9 | broj zaposlenih | Securitas Montenegro d. o. o.  Nikšić  | 517 |
| 10 | MIKRO | Prihod | BWA d. o. o. Tivat | EUR 3.946.355 |
| 11 | Dobit | Capris d. o. o. Bar | EUR 278.278 |
| 12 | broj zaposlenih | Halotaxi d. o. o Podgorica | 82 |
| 13 | Trgovina | VOLI TRADE d. o. o. Podgorica | EUR 209.038.793 |
| 14 | Hotelijerstvo | Budvanska rivijera a. d. Budva | EUR 20.955.454 |
| 15 | Upravljanje nekretninama | Delta M CG d. o. o. Podgorica | EUR 11.274.228 |
| 16 | Revizija i računovodstvo | Deloitte  d. o. o. Podgorica | EUR 956.455 |
| 17 | Građevinarstvo | BEMAX d. o. o. Podgorica | EUR 87.855.018 |
| 18 | Hrana i piće | Meso-promet d. o. o. Bijelo Polje | EUR 55.940.189 |
| 19 | Ostala proizvodnja i prerada | Rudnik uglja a. d. Pljevlja | EUR 42.441.258 |
| 20 | Telekomunikacije | Crnogorski telekom a. d. Podgorica | EUR 86.394.616 |
| 21 | IT sektor | Comtrade Distribution d. o. o. Podgorica | EUR 19.708.469 |
| 22 | Nafta i derivati | Jugopetrol  a. d. Podgorica | EUR 136.259.910 |
| 23 | Farmacija | ZU Apoteke Crne Gore Montefarm a. d. Podgorica | EUR 59.312.901 |
| 24 | Medicinske usluge | Institut " dr Simo Milošević" a. d. Igalo | EUR 10.605.499 |
| 25 | Najveća rastuća kompanija | VOLI TRADE d. o. o. Podgorica | EUR 209.038.793 |

Državni sekretar u Ministarstvu finansija Crne Gore **mr Nemanja Katnić** ocijenio je da projekat ,,100 najvećih u Crnoj Gori“ dokazuje razvojnu komponentu, dinamiku i kapacitet crnogorske privrede, dok je stabilna saradnja države i privrednih subjekata grancija napretka cjelokupnog društva.

Generalni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije **mr Radosav Baćko Babić** ocijenio jeda Projekat „100 najvećih u Crnoj Gori“ promoviše kompanije koje bilježe odlične poslovne rezultate, čiji su proizvodi i usluge prepoznati na tržištu, kreiraju radna mjesta i doprinose razvoju crnogorske privrede.

„Vlada Crne Gore ulaže konstantan napor kako bi poslovni ambijent učinila još atraktivnijim i podstakla konkurentnost privrede u cjelini. Ministarstvo ekonomije, kao nosilac, politike mikro, malih i srednjih preduzeća kreira podsticaje za privredu i buduće potencijalne preduzetnike, kako bi kontinuirano unapređivali svoje poslovanje, a samim tim se i našli na listi „100 najvećih u Crnoj Gori“ u različitim kategorijama“, smatra on.

Babić vjeruje da će kompanije koje su izabrane, u godinama koje dolaze, zadržati kontinuitet uspješnog poslovanja i biti primjer dobre prakse kada je u pitanju pristup odgovornom poslovanju, odnosu prema zaposlenima i društvenoj zajednici.

Direktor Sektora za poslovanje sa privredom Societe Generale banke Montenegro **Samo Jovićević** izrazio je, u ime te finansijske institucije, zadovoljstvo što su dio ovog važnog projekta, koji u ovom trenutku ulazi u svoju završnu i najvažniju fazu, a koja će se krunisati svečanom dodjelom nagrada 30. maja.

„Zaista nam je drago što smo među prvima prepoznali važnost ovog projekta i što smo kao generalni pokrovitelj podržali izbor najvećih, najuspješnijih i najboljih crnogorskih kompanija u 2017. godini. Izuzetno smo zadovoljni činjenicom da je u posljednja dva mjeseca izbor „100 najvećih“ u Crnoj Gori zasigurno najkomentarisaniji projekat u crnogorskoj ekonomskoj javnosti i da je privukao veliku pažnju i medija i crnogorskih kompanija, o čemu svjedoči i veliki broj sponzora, partnera i prijatelja projekta“, rekao je Jovićević.

On je naveo da ih izuzetno raduju podaci koji govore da je 2017. godina bila izrazito uspješna za crnogorska preduzeća i da su mnoga od njih u prethodnoj godini ostvarila najbolje rezultate od svog osnivanja.

„Kako je i za Societe Generale banku Montenegro 2017. bila jedna od najuspješnijih godina, sigurni smo da je naša kontinuirana podrška crnogorskim kompanijama barem malo doprinijela njihovim prošlogodišnjim uspjesima. O tome svjedoči i podatak da su većina kompanija koje će biti nagrađene u ovogodišnjem izboru dugogodišnji klijenti naše banke. Sigurni smo da će uz dalju podršku naše banke, mnoga od njih nastaviti dinamičan rast i razvoj i u ovoj godini i da će biti dio kluba najboljih i najuspješnijih i u godinama koje su pred nama“, kazao je Jovićević.

On vjerujemo da će izbor „100 najvećih“ u Crnoj Gori prerasti u tradicionalni izbor najvećih i najuspješnijih crnogorskih kompanija, a da će se u Societe Generale banci Montenegro truditi da i u narednim godinama budu snažna podrška ovom projektu i razvoju crnogorske ekonomije u cjelini.

B2B marketing & ICT manager u Crnogorskom Telekomu **Tihomir Nikčević** naveo je da je ta kompanija prepoznala značaj projekta kroz doprinos razvoju i jačanju pozitivne poslovne prakse i čvršćeg međusobnog povezivanja svih uspješnih kompanija na našem tržištu.

On je rekao da je od od posebne važnosti što projekat afirmiše transparentno i odgovorno poslovanje koje predstavlja preduslov za poboljšanje konkurentnosti i unapređenje sveukupnog poslovnog ambijenta. Upravo su to vrijednosti koje Crnogorski Telekom promoviše kroz sopstvene aktivnosti u svakodnevnoj komunikaciji sa korisnicima i poslovnim partnerima.

“Posebno nas raduje što je, kao partner u ovom projektu, Crnogorski Telekom dobio priliku da sopstvenim primjerom ukaže na glavne odlike savremenog i uspješnog poslovanja. Pri tome, ne mislimo samo na inovativnost i praćenje svjetskih trendova u oblasti naprednih tehnologija i digitalnih rješenja u cilju konstantnog podizanja kvaliteta naših servisa, već  i u oblasti društveno odgovornog poslovanja, koje predstavlja dugoročnu strategiju naše kompanije”, kazao je Nikčević.

Projekat „100 najvećih u Crnoj Gori” realizuje se u partnerstvu sa Ministarstvom finansija i Ministarstvom ekonomije. Pokrovitelj projekta je Societe Generale banka Montenegro, ekskluzivni partner Crnogorski Telekom, a specijalni partneri Delta City i Hilton Podgorica. Event partner je Yellow event, a partneri Montefish, Artemon i Klikovac.

Srebrni partneri projekta su: Matino, Lukoil, Securitas, Novi Volvox, Saga, Bravera, MPM, Megapromet, LukaBar, Sincommerce, Neregelia, Mil-Pop, Montenomaks, Sigillum Co, Tehnomax, Ljetopis Automotive, Radio difuzni centar i Via Paradiso.

Prijatelji projekta su: Cerovo, Čikom, HR Partners, Navar Incorporated, Home Systems, D Photo Trade, 2BI, Merkator-CG, Okov, MI Goranović, Lukana, Beppler & Jacobson, ETG grupa, Comtrade, KimTec, Atena-Bohor, Luka Kotor, Nikšićki mlin, Vukšić, Gorenje, Entext, Drvomont, Tring i Mezon, dok je tehnički partner Montimprex. Medijski partneri su portal bankar.me, DRS, Prva TV, Dan i Arhimed, a medijski prijatelji RTCG, Elmag, Mina i portal ekonomist.me.

Podatke za rangiranja obezbjeđuje BI Consulting, a organizator projekta je BI Communication.

Rezervaciju publikacije ,,Poslovne novine – 100 najvećih u Crnoj Gori”moguće je izvršiti preko zvaničnog sajta projekta: www.100najvecih.me.

I pričajmo o uspjesima!